**MUNICIPIUL CRAIOVA**

**PRIMĂRIA MUNICIPIULUI CRAIOVA**

**DIRECŢIA IMPOZITE ŞI TAXE**

**NR. 154826/22.09.2016**

**APROBAT,**

**PRIMAR,**

**LIA OLGUŢA VASILESCU**

**Pt. SECRETAR,**

**OVIDIU MISCHIANU**

**RAPORT**

**privind necesitatea adoptării proiectului de hotărâre pentru aprobarea procedurii de acordare a unor înlesniri la plată, constând în scutirea de majorări de întârziere aferente obligaţiilor fiscale principale cuvenite bugetului local de către persoanele fizice care au calitatea de contribuabili ai bugetului local al Municipiului Craiova.**

Luând în considerare unul dintre scopurile asigurării autonomiei locale care are la bază dreptul de a acorda înlesniri la plată, prin care se urmăreşte stimularea achitării voluntare de către contribuabili a obligaţiilor de plată restante la buget, maximizarea încasărilor bugetare, stimularea mediului economic şi respectiv, diminuarea arieratelor bugetare, aspect de care beneficiază întreaga societate.

În scopul prevenirii acumulării de noi datorii la bugetul local şi pentru a evita un comportament de întârziere intenţionată a îndeplinirii obligaţiilor de plată la termen de către contribuabilii susceptibili de a beneficia de măsurile propuse prin prezentul, proiectul de hotărâre şi având în vedere temeiurile juridice, respectiv prevederile:

1. Legii nr.52/2003 privind transparenţa decizonală în administraţia publică, republicată;
2. art.184 şi art.185 alin.(1) lit. b şi alin.(6) din Legea nr.207/2015 privind Codul de procedură fiscală, cu modificările şi completările ulterioare;

În temeiul art.36, art.39 şi art.45 din Legea nr.215/2001, a administraţiei publice locale, republicată, cu modificările şi completările;

Se propune ***promovarea proiectului de hotărâre******privind aprobarea procedurii de acordare a unor înlesniri la plată, constând în scutirea de majorări de întârziere aferente obligaţiilor fiscale principale cuvenite bugetului local de către persoanele fizice care au calitatea de contribuabili ai bugetului local al Municipiului Craiova***, anexat la prezentul raport, prin consultare publică, în conformitate cu prevederile Legii nr.52/2003 privind transparenţa decizională în administraţia publică.

**DIRECTOR EXECUTIV,**  **DIRECTOR EXECUTIV ADJ**.

ELENA BONESCU CLAUDIA UDRESCU

**ŞEF SERV. S.C.I.C.P.F**

CALIN CRISTIAN

pt **ŞEF SERV. U.E.S.P.F**

POPA DOINA

**VIZAT PENTRU LEGALITATE,**

CONSILIER JURIDIC

RĂZVAN DRAGOŞ GHEORGHICEANU

**Anexa nr. 1**

**Procedură de acordare a înlesnirilor la plată, constând în scutirea de majorări de întârziere aferente obligaţiilor fiscale principale cuvenite bugetului local de către persoanele fizice care au calitatea de contribuabili ai bugetului local al Municipiului Craiova;**

1. **DISPOZIŢII GENERALE**

**Art.1**. Prezenta procedură instituie modalitatea de acordare a scutirii de la plată a majorărilor de întârziere aferente obligaţiilor fiscale principale, restante la plată, datorate bugetului local de către persoanele fizice, care au calitatea de contribuabili ai bugetului local al Municipiului Craiova.

Acordarea înlesnirilor la plată se face numai cu respectarea prezentei proceduri.

Prezenta procedură se aplică pe raza administrativ-teritorială a Municipiului Craiova şi va fi adoptată prin hotărâre a Consiliului Local.

1. **OBIECTIVUL, SCOPUL PROCEDURII ŞI DURATA PROCEDURII**

**Art.2. (1)** Obiectivul prezentei proceduri constă în asigurarea autonomiei locale care are la bază dreptul de a acorda înlesniri la plată, prin care se urmăreşte stimularea achitării voluntare de către contribuabili a obligaţiilor de plată restante la buget, maximizarea încasărilor bugetare, stimularea mediului economic şi respectiv, diminuarea arieratelor bugetare, aspect de care beneficiază întreaga societate.

**(2)** Prezenta procedură se aplică de la data intrării în vigoare a *hotărârii de consiliu local* **privind aprobarea procedurii de acordare a unor înlesniri la plată, constând în scutirea de majorări de întârziere aferente obligaţiilor fiscale principale cuvenite bugetului local de către persoanele fizice care au calitatea de contribuabili ai bugetului local al Municipiului Craiova**, până la data de 30.06 2017.

1. **BAZA LEGALĂ**

**Art. 3.** **(1)** Art.185 alin.(1) lit b) din Legea nr.207/2015 privind Codul de Procedură fiscală, cu modificările şi completările ulterioare.

**(2)** art.184 alin.(5) din Legea nr.207/2015 privind Codul de Procedură fiscală, republicată, cu modificările şi completările ulterioare.

**Art. 4.** **(1)** Autoritatea publică care implementează prezenta procedură este UAT-Municipiul Craiova prin Direcţia Impozite şi Taxe.

**(2)** Prezenta procedură este adoptată potrivit prevederilor art.185 alin.(6) din Legea nr.207/2015 privind Codul de Procedură fiscală, cu modificările şi completările ulterioare.

1. **DOMENIUL DE APLICARE**

**Art.5.** **(1)** Prezenta procedură se adresează contribuabililor persoane fizice care au calitatea de contribuabili ai bugetului local al Municipiului Craiova şi care au evidenţiate la rolul fiscal obligaţii fiscale restante, datorate bugetului local al Municipiului Craiova.

**(2)** La cererea temeinic justificată a contribuabilului, organul fiscal local poate acorda scutirea în proporţie de 100 % pentru majorările de întârziere aferente obligaţiilor fiscale, dacă obligaţiile bugetare certe, lichide şi exigibile, vor fi achitate la data depunerii cererii, dar nu mai târziu de 30.06.2017, inclusiv, sub sancţiunea decăderii.

1. **CONDIŢII DE ACORDARE**

**Art.6. (1)** Scutirile ce vor fi acordate prin prezenta procedură, sunt cele prevăzute la art.185 alin.(1), lit.b) din Legea nr.207/2015 privind Codul de Procedură fiscală, cu modificările şi completările ulterioare, respectiv scutiri de majorări de întârziere aferente obligaţiilor fiscale.

(**2)** Scutirea se aplică în proporţie de 100 % pentru majorările de întârziere aferente obligaţiilor fiscale principale, dacă obligaţiile bugetare certe, lichide şi exigibile, vor fi achitate la data depunerii cererii, dar nu mai târziu de 30.06.2017, inclusiv, sub sancţiunea decăderii.

**(3)** Pot beneficia de scutirile prevăzute în prezenta procedură, contribuabilii persoane fizice care au obligaţii fiscale restante şi care îndeplinesc cumulativ următoarele condiţii:

**a)** contribuabilul stinge integral, până la data depunerii cererii temeinic justificate dar nu mai târziu de 30.06.2017, inclusiv, sub sancţiunea decăderii, obligaţiile bugetare certe, lichide şi exigibile, exclusiv majorările de întârziere care fac obiectul cererii de scutire;

Dacă contribuabilul persoană fizică are mai multe tipuri de obligaţii fiscale la bugetul local al municipiului Craiova, şi face dovada plătii integrale numai pentru o anumită obligaţie fiscală, prezenta procedură de scutire a majorărilor de întârziere se va aplica, în mod corespunzător numai pentru majorările de întârziere, aferente respectivului impozit/taxă.

**b)** Contribuabilul să aibă depuse toate declaraţiile prevăzute de Legea nr.227/2015 privind Codul fiscal, cu modificările şi completările ulterioare, şi toate obligaţiile de plată ca urmare declarării, sunt stinse prin orice modalitate prevăzută de lege.

**c)** Contribuabilul depune cererea temeinic justificată, până la data de 30.06.2017 inclusiv, sub sancţiune decăderii, la registratura UAT-Municipiul Craiova , însoţită de următoarele documente:

* fotocopia/fotocopiile actelor de identitate a/ale proprietarilor;
* fotocopia documentului de plată (dacă plata nu s-a efectuat la ghişeele Direcţiei Impozite şi Taxe);

\*Fotocopiile vor fi conforme cu originalul. Conformitatea cu originalul a copiilor se efectuează de către contribuabil/plătitor prin înscrierea menţiunii "conform cu originalul" şi prin semnătura acestuia.

**4)** Majorările de întârziere aferente titlurilor executorii, emise potrivit legii şi comunicate organului fiscal local nu fac obiectul prezentei proceduri.

**VI . MODALITATEA DE IMPLEMENTARE A PROCEDURII**

**ART. 7 (1)** Pentru a beneficia de scutire, contribuabilul persoană fizică depune cererea temeinic justificată, până la data de 30.06.2017 inclusiv, sub sancţiune decăderii, la registratura UAT-Municipiul Craiova.

**(2)** Cererea insoţită de documentaţia privind scutirea la plata majorărilor/penalităţilor de întârziere aferente obligaţiilor fiscale datorate bugetului local, va fi analizată de Serviciul Urmărire Executare Silită Persoane Fizice (U.E.S.P.F) din cadrul Direcţiei Impozite şi Taxe, în termen de 45 de zile de la data înregistrării acesteia.

**(3)** Serviciul U.E.S.P.F. verifică îndeplinirea condiţiei privind achitarea integrală/parţială la data solicitării, a obligaţiilor bugetare datorate bugetului local, documentele depuse de contribuabil şi respectarea oricărei alte prevederi a acestei proceduri.

**(4)** Serviciul Constatare Impunere Persoane Fizice din cadrul Direcţiei Impozite şi Taxe verifică dacă la registratura unităţii sunt înregistrate şi cereri de natură să influenţeze cuantumul impozitelor şi taxelor locale care ar trebui achitate de contribuabil în aşa fel încât să beneficieze de scutirea de majorări/penalităţi de întârziere prevăzută de prezenta procedură. În cazul în care există astfel de cereri soluţionarea cererii de scutire se va efectua după înregistrarea în evidenţa fiscală a solicitărilor contribuabililor. Dacă astfel de cereri sunt adresate altor direcţii, acestea vor acorda viză pe cererea contribuabilului, (la solicitarea U.E.S.P.F.) că solicitarea de scutire a fost analizată şi astfel se poate întocmi referatul privind acordarea/neacordarea înlesnirii solicitate.

**(5)** În urma analizei efectuate se întocmeşte un referat de către Serviciul U.E.S.P.F privind acordarea/neacordarea scutirii. Documentaţia, împreună cu referatul verificat de şeful Serviciului U.E.S.P.F vor fi înaintate pentru viza controlului financiar preventiv (CFP) şi viza de legalitate a consilierului juridic, iar apoi spre aprobare Directorului executiv adjunct al Direcţiei Impozite şi Taxe din cadrul Primăriei Municipiului Craiova, fără a mai fi necesară aprobarea fiecărei cereri prin hotărâre de consiliu local. În baza referatului de acordare/neacordare va fi emisă de către Serviciul U.E.S.P.F decizia privind acordarea/neacordarea scutirii.

**(6)** Înregistrarea în evidenţa fiscală a facilităţilor acordate va fi efectuată pe baza referatului aprobat de Directorul executiv adjunct al Direcţiei Impozite şi Taxe şi a deciziei privind acordarea scutirii. Majorările de întârziere aferente obligaţiilor datorate bugetului local pentru care sunt îndeplinite condiţiile din prezenta procedură vor fi scăzute din evidenţele fiscale, despre acest lucru fiind înştiinţată şi persoana fizică care a depus cererea.

**(7)** În cazul în care cererea temeinic justificată pentru acordarea de înlesniri la plată nu este completă şi/sau nu este însoţită de documentele prevăzute, serviciile de specialitate vor transmite o înştiinţare contribuabilului prin care se va solicita completarea cererii/documentaţiei. În acest caz, termenul de evaluare prevăzut la alin. (2) curge de la data la care cererea este considerată completă.

**DIRECTOR EXECUTIV, DIRECTOR EXECUTIV ADJ.**

ELENA BONESCU CLAUDIA UDRESCU

**ŞEF SERV. S.C.I.C.P.F**

CALIN CRISTIAN

pt **ŞEF SERV. U.E.S.P.F**

POPA DOINA

**VIZAT PENTRU LEGALITATE,**

CONSILIER JURIDIC

RĂZVAN DRAGOŞ GHEORGHICEANU